
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	20 septembrie 2011

	Nr.
	27/480


R A P O R T

asupra propunerii legislative privind consacrarea zilelor de 

21 martie (Newruz) şi 6 mai (Kâdârlez) ca sărbători legale
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 561/2011 din 24 octombrie 2011, cu dezbaterea pe fond, în procedură obişnuită, a propunerii legislative privind consacrarea zilelor de 21 martie (Newruz) şi 6 mai (Kâdârlez) ca sărbători legale.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.462/19.04.2011)
· avizul negativ al Comisiei juridice, de disciplină şi imunităţi (nr.31/976/25.10.2011) 
· avizul favorabil al Comisiei pentru drepturile omului, culte şi problemele minorităţilor naţionale(nr.25/638/26.10.2011)
· punctul de vedere negativ al Guvernului (nr.1327/03.06.2011).
Propunerea legislativă are ca obiect de reglementare consacrarea zilelor de 21 martie (Newruz) şi 6 mai (Kâdârlez) ca sărbători legale. Aşa cum se arată în expunerea de motive, cele două sărbători reprezintă, pentru popoarele turcice, sărbători foarte vechi, cu o deosebită încărcătură simbolistică, fiind manifestări dedicate primăverii.
Comisia propune Plenului Camerei Deputaţilor respingerea propunerii legislative deoarece, în conformitate cu prevederile art.14 alin.(5) din Legea nr.273/2006 privind finanţele publice locale, cu modificările şi completările ulterioare, precum şi cu cele ale art.15 alin.(2) din Legea nr.500/2002 privind finanţele publice, cu modificările şi completările ulterioare, după aprobarea bugetelor locale şi a legii bugetului de stat, pot fi promovate acte cu implicaţii asupra acestora numai cu precizarea surselor de acoperire a majorării cheltuielilor bugetare aferente exerciţiului bugetar pentru care s-au aprobat respectivele bugete.
La dezbateri a participat, în conformitate cu prevederile art.55 din Regulamentul Camerei Deputaţilor, doamna Georgeta Bratu, Secretar de Stat la Ministerul Muncii, Familiei şi Protecţiei Sociale.
La lucrările comisiei au fost prezenţi 21 deputaţi, din totalul de 23 membri ai comisiei.

Raportul comisiei a fost adoptat cu unanimitate de voturi.
Propunerea legislativă a fost respinsă de Senat în şedinţa din 12.10.2011. 
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 
VICEPREŞEDINTE,



SECRETAR,


Dan Mircea POPESCU


    
Adrian Solomon 

Şef serviciu Elena Mesaroş
 
 
     

Întocmit,

      
Consilier parlamentar Decebal Stănescu

